Boer in lokval gelei, doodgeskietFreddie Tolman. Foto: Facebook Kapt. Malcolm Pojie, woordvoerder van die polisie, het gesê Tolman het Woensdagoggend gery om sy werkers te gaan haal toe hy in ŉ lokval gelei is. “Die aanvallers het ŉ stomp in die pad geplaas en ŉ groep van ongeveer ses mans het op hom losgebrand toe hy aanhou ry het,” het Pojie gesê. Tolman is dood aangetref in sy bakkie langs die Brandwag/Hartenbos-pad. “Hy is in die bolyf geskiet.” Volgens Pojie het die verdagtes later ŉ paartjie wat van Brandwag na Hartenbos gery het, gekaap. Hulle het met die paartjie se Chevy Aveo gevlug. “Die polisie het die voertuig naby die Danabaai-afrit in Mosselbaai gevind. Die paartjie is nie beseer nie.” Pojie het intussen ŉ beroep op die publiek gedoen om die polisie te kontak indien hulle enige inligting het oor die voorval.